b'\n_START_ARTICLE_\nLai\xc5\xa1kas Titui\n_START_PARAGRAPH_\nLai\xc5\xa1kas Titui \xe2\x80\x93 vienas i\xc5\xa1 trylikos, manoma, apa\xc5\xa1talo Pauliaus para\xc5\xa1yt\xc5\xb3 lai\xc5\xa1k\xc5\xb3. Tai lai\xc5\xa1kas, adresuotas Titui \xe2\x80\x93 Kretos ba\xc5\xbeny\xc4\x8dios vadovui. Paulius \xc5\xa1iame lai\xc5\xa1ke stengiasi jam kuo geriau patarti. Kaip ir lai\xc5\xa1kuose Timotiejui, daug kalbama apie krik\xc5\xa1\xc4\x8dioni\xc5\xb3 dvasininko savybes ir praktinius j\xc5\xb3 tarnybos dalykus.\n_START_SECTION_\nTurinys\n_START_PARAGRAPH_\nLai\xc5\xa1kas pradedamas pasveikinimu. Kalbama apie tai, kokio vadovo ba\xc5\xbeny\xc4\x8diai reikia, ko ir kaip mokyti. Ra\xc5\xa1oma apie praktinio krik\xc5\xa1\xc4\x8dionio gyvenimo pagrindus. Lai\xc5\xa1ko pabaigoje pateikiami baigiamieji nurodymai.\n_START_SECTION_\nPara\xc5\xa1ymo laikas\n_START_PARAGRAPH_\nLai\xc5\xa1kas Titui yra vienas pastoracini\xc5\xb3 lai\xc5\xa1k\xc5\xb3 (kaip ir lai\xc5\xa1kai Timotiejui), ta\xc4\x8diau ne v\xc4\x97liausiai i\xc5\xa1 j\xc5\xb3 para\xc5\xa1ytas.'